《题张叔厚描寿阳公主梅妆图》
元代·张天英

正月七日含章殿，落梅吹花香扑面。玉人睡起犹未知，重理新妆镜中见。

花如玉貌多婵娟，三十六宫多学遍。城中丑妇不解羞，采花自点双眉头。

作者简介：温州永嘉人，字羲上，一字楠渠，号石渠居士。酷志读书，穿贯经史。征为国子助教。性刚严，不好趋谒，再调不就。工诗，尤善古乐府。有《石渠居士集》。